
Pompimi I gjakut 


Pak njerëz janë të vetëdijshëm për funksionimin e sistemit të tyre të qarkullimit, të 
sistemit respirator ose për mënyrën si ato ndërlidhen. Këto fu nks ione mund të atakohen si 
pasojë e dëmtimit të palcës kurrizore, në këtë rast, si të dobishme mund të dëshmohen 
njohuritë mbi këto pjesë më pak të njohura të anatomisë së njeriut. 

Sistemi I qarkullimit organizmit I siguron “distribuimin (shpërndarjen) e ushqimit” si 
dhe” mbledhjen e mbeturinave”. Lëndët ushqyese, produktet e tretjes dhe oksigjeni nga 
frymëmarrja, pënnes gjakut barten në qeliza. Ai bart produktet e dëmshme të aktivitetit 
qelizor në veshka dhe mushkëri, me qëllim të eliminimit të tyre. Kur manim frymë, 
organizmi asimilon oksigjenin I cili ndodhet në ajër. Kur nxjerrim frymën (ekspiracion) 
çlirohet dioksidi I karbonit I cili është produkt I aktivitetit të miliona qelizave të 
organizmit. 

Qarkullimi dhe respiracioni (frymëmanja) janë të lidhura ngushtë sepse organizmi 
regullon këto sisteme të mbajnë nivelin e oksigjenit dhe dioksidin e karbonit në gjak të 
ekuilibruar. 

Dëmtimi I palcës kurrizore këto funksione vitale i atakon në dy mënyra: 

■ Në gjymtyrët e paralizuara, enët e gjakut humbin aftësinë për të ndryshuar 
diametrin e tyre. “Vazodilatim (zgjërim I enëve të gjakut)” quhet rritja e diametrit 
të enëve të gjakut dhe “vazokonstruksion” zvogëlimi I tyre. Këto ndryshime janë 
të nevojshme për regullimin e temperaturës trupore dhe shtypjes së gjakut. 
Prandaj, dëmtimi I palcës kurrizore ndikon në shtypjen e gjakut, pulsit dhe 
temperaturës trupore, por në këtë rast nuk ndikohet fu nk sioni I zemrës. 


Në fund të këtij dokumenti do të gjeni dclinicione për disa terma të cilat ndoshta ju do t’I 
ndeshni për herë të parë. Disa nga këto terme në tekst do të identifikohen me piktogram 
për të indikuar se ato gjenden në fjalor. 


■ Paraliza, kur atakon muskujt respirator, redukton kapacitetin mushkëror dhe 
kufizon aftësinë e kollës. 

Dëmtimi në nivel më të lartë sigurisht se do të atakojë më shumë nga këto fu nks ione. Pas 
traumës në pjesën cervikale të shtyllës kurrizore, frymëmarrja pakësohet shumë shpejt 
derisa në fund ajo ndërpritet plotësisht. Tek tetraplegjikët, humbja e funksionit të disa 
muskujve respiratorë, mund të kompenzohet pjesërisht ose plotësisht me punën 
(përpjekjen) e muskujve të mbetur. Në kohën e aksidentit, këto muskuj mbajnë në jetë 
personin e lënduar derisa të arrijë ndihma. Sidoqoftë, për shkak të lodhjes, ato nuk mund 
të ruajnë këto përpjekje deri në pakufi, prandaj për të mbajtur gjallë personin duhet të 
përdoret ventilatori. Më pas, muskujt e mbetur forcohen njëlloj sikurse edhe muskujt e 
tjerë të cilët pësojnë një trajnim të rregullt. Pas një kohe më të gjatë, në shumicën e 
rasteve do të jenë të mjaftueshëm që të sigurojnë respiracionin (frymëmarrjen). 

Qarkulloj, qarkulloj 

Sistemi kardiovaskular përfshin zemrën dhe enët e gjakut. Shtypja e gjakut paraqet forcën 
e ushtruar nga gjaku në murret e enëve të gjakut. Ai varet nga aktiviteti pompues I 
zemrës dhe presioni në enët e gjakut. 

Shtypja e gjakut paraqet rezistencën e mureve të enëve të gjakut ndaj përmbajtjes së tyre. 
Kujto efektin e çorapëve shumë të ngushtë dhe krahaso ato me çorapet të cilat kanë 
humbur elasticitetin e tyre. Çorapet e ngushta I rezistojnë trupit dhe I japin atij formë; 
humbja e elasticitetit të çorapëve lejon që të dominojë përmbajtja (trupi) e tij e me këtë 
humbet edhe fonna. 

Shtypja e gjakut është ajo e cila përcakton diametrin e enëve të gjakut, e këto të fundit 
ndryshojnë në marëdhënie me pozitën dhe shkallën e aktivitetit të organizmit. Për 
shembull, kur qëndrojmë në këmbë, enët egjakut të këmbëve ngushtohen 
(vazokonstriksion). Për ndryshe, gjaku do të ketë tendencën të qëndrojë poshtë për shkak 
të efektit të gravitetit, e me këtë shtypja jonë e gjakut do të ulet. Ky mekanizëm 
rregullator kontrollohet nga sistemi nervor. Për këtë arsye, dëmtimi në palcën kurrizore 
mund të ndryshojë shtypjen e gjakut dhe të modifikojë presionin në enët e gjakut të 
gjymtyrëve të paralizuar. 

Pas dëmtimit të palcës kurrizore, enët e gjakut në këmbë nuk pranojnë impulse nervore të 
cilat normalisht kontrollojnë ndryshimet e diametrit të tyre: ato mbeten të dilatuara 
(zgjëruara). Gjithashtu, aktiviteti muskulor I cili zakonisht stimulon qarkullimin e gjakut 
zvogëlohet. Si rezultat I kësaj, shtypja e gjakut stabilizohet në shkallë më të ulët. 

Nga kjo gjendje mund të rezultojnë disa komplikime: 

■ Hipotensioni ortostatik (tensioni I ulët gjatë qëndrimit në këmbë); 

■ Termorregullim delicitar (I pamjaftueshëm); 

■ Puls I ngadalësuar; 

■ Edemë (ënjtje); 

■ Trombozë dhe emboli pulmonare (dromca të gjakut). 

Joanne ka pasur dëmtim të palcës kurrizore disa vite kur këmbët e saj papritmas kanë 
ndryshuar ngjyrën. “Kjo ndodhi brenda natës. Këmbët e mia morrën ngjyrë të kaltërt në 
të kuqe. Shpejt shkova në spital, ku menjëherë më bënë teste përkatëse:ata dyshonin se 
ndoshta mos kam trombozë. Në fund u vërtetua se nuk ishte gjë. Akoma jam me shëndet 
të mirë, edhe pse ngjyra e këmbëve të mija është e ndryshuar. Sidoqoftë, nëse lëndohem, 
procesi I shërimit është më I ngadalësuar”. 

Ngjyra e pazakonshme e këmbëve është mjaft e shpeshtë tek personat me dëmtim të 
palcës kurrizore: gjaku në gjymtyrë qëndron më gjatë për shkak se enët e gjakut janë të 
dilatuara (zgjëruara) dhe qarkullimi është I ngadalësuar. Kjo nuk paraqet ndonjë rrezik, 
por Joanna veproi drejt kur ajo u konsultua me specialistin. Jeni të kujdesshëm kurdo që 
të shfaqen simptome të reja: ndërmermi masa paraprake dhe kontrolloni çdo gjë që është 
e nevojshme. Nga kjo mund të varet jeta juaj. 

Hipotensioni dhe termorregullimi janë diskutuar në broshurën e titulluar masat e 
parandalimit... 

Pulsi juaj është I rregulluar nga po të njëjtat nerva sikurse edhe shtypja e gjakut. Dëmtimi 
mbi nivelin T6 mund të ngadalësojë pulsin. Nëse pulsi juaj bie nën 50 të rahura në 
minutë, mund të vuani nga periudha me marramendje (trullosje). 


Edema (ënjtja) 

“Kur tre ditë me rradhë bie të flej në orë të vona dhe nëse ditën tjetër nuk mund të flej 
më tepër, këmbët e mija bëhen edematoze (ënjten)”- thotë Carol. Kjo ndodh për shkak se 
ajo çdo ditë mbetet ulur një kohë më të gjatë duke mos I lejuar sistemit të saj të përtrihet 
(marrë veten). Efekti është grumbullues. 

Gjymtyrët joaktivë kanë tendencë të ënjten. Ky fenomen, I quajtur “edemë”, ndodh kur 
lëngjet që ndodhen në gjak përshkojnë enët e gjakut dhe derdhen ndënnjet indeve të buta 
të organizmit. Në personin me dëmtim të palcës kurrizore, kjo gjë shkaktohet si pasojë e 
mungesës së aktivitetit muskular dhe lëvizjes e cila normalisht ndihmon rikthimin e 
gjakut nga gjymtyrët në zemër. Varësisht nga niveli I dëmtimit tuaj, edema mund të 
ndodhë (haset) vetëm në gjymtyrët e poshtme, ose në gjymtyrët e poshtme dhe në 
gjymtyrët e sipërme,. Për të parandaluar edemën në gjymtyrët e poshtme, mund të 
ndënnerrni hapat vijuese: 

■ Mbani çorapë shtrëngues ose elastikë: ato ushtrojnë presion në të gjithë këmbën, 
duke zmadhuar (shtuar) presionin e dobët në vena dhe duke ndihmuar rikthimin e 
gjakut (çorapet elastike ushtrojnë një shkallë të lartë të shtypjes; për çorape 
speciale, të cilat ushtrojnë një shkallë ende më të lartë të shtypjes, ju duhet 
udhëzim mjekësor). 

■ Kryeni një varg ushtrime për lëvizje pasive duke ndihmuar në këtë mënyrë në 
maksimum amplitudën e lëvizshmërisë ( shoqata e paraplegjikëve të Kanadës 
mund t’ju ofirojë informata në këtë drejtim). 

■ Ndryshoni përkohësisht pozitën e këmbëve tuaja çdo dy ose tre orë. 

“ Sa më shtrënguese të jenë çorapet, aq më efektive janë ato”,- shpjegon Sylvio. “Por ju 
duhet të jeni të shkathtë për të mundur ti veshni ato. Një tetraplegjik siç jam unë nuk 
mund t’I veshë ato pa ndihmë. Unë mbajta disa çorape të tilla në një periudhë prej gjashtë 
muajsh, pas aksidentit. Edema u pakësua (qetësua) deri në atë masë sa që nuk kam nevojë 
ti mbaj më ato”. Nëse keni edemë, tentoni të ngreni këmbët mbi nivelin e mesit tuaj në 
një periudhë prej 10 ose 15 minuta, katër ose pesë herë në ditë. Ja edhe disa sugjerime: 

■ Shtrihuni poshtë dhe vendosni gjymtyrët e atakuara mbi jastëk 

■ Afrohuni pranë shtratit, frenoni karrocën tuaj dhe vendosni këmbët tuaja në skajin 
e shtratit (nëse është e nevojshme, vendosni aty jastëk, për të fituar lartësi). 

■ Uluni në kanape dhe vendosni këmbët në karrocë, duke pasur kujdes të mos 
krijoni ndonjë pikë presioni e cila mund të rrezikojë lëkurën. 

Nëse keni të bëni me rast ekstrem të edemës, mund të konsultoheni me nutricionistin të 
shihni nëse ekzistojnë masa (mënyra) dietetike të cilat mund t’ju ndihmojnë. Gjithashtu 
keni kujdes për temperaturën përreth: nëse temperatura e lartë shkakton ose acaron 
edemën tuaj, mundohuni të mbroni veten nga një gjë e tillë. 

“Nëse nuk mbath këpucët posa të çohem në mëngjes, këmbët e mia ënjten, dhe prandaj 
unë më nuk mund të mbathi ato”, -thotë Joanne. Sylvio ka gjetur zgjedhje: Ai sugjeron 
këpucët e bëra sipas masës së marrë nga ortotisti ,duke u siguruar se masa është marrë 
kur këmba ka qenë veç e ënjtur. Është mjaft e rëndësishme të shmanget shtrëngimi I 
këmbës në këpucë shumë të ngushta me qëllim të parandalimit të shfaqjes së plagëve nga 
presioni. Gjithashtu, tegeli (rudhosjet) në brendësi të këpucëve shpeshherë shkaktojnë 
lëndime të këmbëve. Kjo gjë kufizon zgjedhjen tuaj. Kërkoni këpucë pa rudha brenda, 
ose I bëni me porosi. 


Tromboza dhe embolia 

Kur shtypja e gjakut është e ulët, gjaku qarkullon më ngadalë; dhe kur gjaku nuk 
qarkullon mjaft shpejt, ka tendencë të koagullojë (mpikset). Trombet e gjakut mund të 
formohen në anën e brendshme të murit të enës së gjakut. Imobilizimi ose qëndrimi I 
zgjatur në shtrat mund të jenë shkaktarë të trombozës për shkak të mungesës së aktivitetit 
të nevojshëm (duhur) për të stimuluar qarkullimin. Trombi gjithashtu mund të formohet 
në këmbën e personit me dëmtim të palcës kurrizore, enët e gjakut të të cilëve janë të 
dilatuara dhe qarkullimi është I ngadalësuar. Kur drocka e tillë stacionohet (vendoset 
diku), quhet “tromb”. Kur trombi shkëputet dhe transportohet me anë të gjakut, quhet 
“embolus”. Kur embolusi hyn në enën e cila është shumë e ngushtë, bllokon qarkullimin. 
Tek personat me dëmtim të palcës kurrizore, hllokimi I tillë zakonisht ndodh në 
mushkëri. Nëse nuk trajtohet shumë shpejt, embolia mushkërore (pulmonare) mund të 
jetë vdekjeprurës nëse ai bllokon një pjesë të madhe të qarkullimit mushkëror. Sidoqoftë, 
ndonjëherë nuk ka simtome evidente. 

Kur ekziston tromboza e gjymtyrëve të poshtme, këmba e atakuar është më e nxehtë se 
tjetra dhe mund të ketë ngjyrë më të kuqe. Gjithashtu, kjo këmbë do të jetë më e ënjtur në 
krahasim me këmbën tjetër. 

Nëse veni re këtë tip të ënjtjes, mbi të gjitha, mos lëvizni këmbën, mos I bëni masazhë 
dhe mos rrisni shkallën e aktivitetit tuaj. Çdo lëvizje mund të shkaktojë shkëputjen e 
trombit nga muri I venës ku ai është fënnuar dhe të bllokojë qarkullimin diku tjetër 
(emboli). Shtrihuni dhe thirmi mjekun tuaj ose infennieren nga qendra rehabilituese - ose 
nga klinika për shërbime shëndetsore të komunitetit lokal - të zbulojnë se çka duhet bërë. 

Nëse ju metëvërtetë keni trombozë, duhet penguar anitjen e trombit në mushkëri. 
Medikamentet (barërat) antikoagullante (që pengojnë ngjizimin e gjakut) do të tretin 
trombin. 

Njohja e embolisë 

Simptomet e mundëshme të embolisë janë të shumta e por mund edhe të mos jenë 
prezente: 

■ Frymëmarrje e shkurtër dhe e shpejtuar, shtrëngim në kraharor; 

■ Dhimbje në toraks (kraharor) para dhe prapa e veçanërisht gjatë inhalimit (marrjes 
së frymës); 

■ Puls I përshpejtuar; 

■ Djersitje; 

■ Shfaqja e papritur e kollës e shoqëruar me pështyrje gjaku (sputum); 

Nëse keni këto simptoma, menjëherë thërrisni 911 - ose numrin e emergjencës që është e 
shënuar në librin e numrave të telefonit, nëse 911 ende nuk është në dispozicion në zonën 
tuaj ju do të duhet menjëherë të bëni testet në spital. Pasi të keni thirrur shërbimin e 
emergjencës, kontaktoni mjekun tuaj në qendrën e rehabilitimit ose mjekun e praksës së 
përgjithshme. Nëse keni pengesa me frymëmarrjen, qëndroni në pozicionin ulur. 

Ekzistojnë çorape kundër -embolisë të ngjajshme me çorapet elastike. Në të vërtetë, 
masat parandaluese të rekomanduara për edemën, të pënnendura më herët - ushtrimet 
dhe ndryshimet e pozitës - ndihmojnë në redukimin e nezikut nga tromboza dhe embolia. 


Frymëmarrja, burim I jetës 

“Për të jetuar duhet të marrësh frymë”, insistonte mësuesi I madh I pianos. Ne nganjëherë 
hanojmë të marrim firymë kur jemi mjaft të thelluar në punë. Mësuesi I pianos kuptoi se 
nëse nxënësit e tij bëhen të vetëdijshëm për marrjen dhe lëshimin e frymës, muzika e tyre 
do të bëhet e gjallë. 

Frymëmarrja kërkon përpjekje muskulore. Ajo është rezultat I zgjërimit të toraksit për 
shkak të kontraktimit të një numri të muskujve: 

■ Diafragma është muskul në formë kupe e cila ndan toraksin nga abdomeni 
(kraharorin nga barku). Ajo sheshohet kur kontraktohet, duke shtyrë organet e 
brendshme; pastaj rritet vëllimi vertikal dhe ai I horizontal i kafazit të kraharorit. 
Diafragma është përgjegjëse për së paku 40% të vëllimit të ajrit të inhaluar 
(thithur). 

■ Muskujt e jashtëm ndërbrinjorë, që ndodhen midis brinjëve fqinje, kontribojnë me 
30% deri në 35% të ajrit të inhaluar. 

■ Muskujt aksesorë (ndihmës), të vendosur në qafë dhe në pjesën e sipënne të 
kraharorit kontribojnë me 25% deri në 30% të ajrit të inhaluar. 

Mushkëritë janë organe inerte të vendosura në kafazin e kraharorit të cilat mbushen me 
ajër si rezultat I zgjërimit të kafazit të kraharorit. 

Ekspirimi (nxjerrja e frymës) është pasiv: kur muskujt janë të relaksuar, kafazi I 
kraharorit kollabon dhe diafragma rikthehet në pozitën e tij origjinale. Kjo është mënyra 
se si ajri nxirret nga mushkëritë. Për ekspirimin e detyruar janë të nevojshëm muskujt e 
barkut, për shembull, kur kollitemi. Ato shtyejnë organet e brendshme në drejtim të 
diafragmës. Ato ndihmohen nga muskujt e brendshëm ndërbrinjorë. 

Një frymëmarrje e mirë dhe e thellë 

Ndërpreni frymëmarrjen për një moment. Prisni. Do të ndjeheni gjithnjë e më tepër të 
parehatshëm, dhe do të keni nevojë urgjente të bëni një frymëmarrje të thellë. 
Frymëmarrja normale te të riturit realizohet me një shpejtësi prej 14 deri në 20 
frymëmarrje në minutë. Çdo rritje e C02 në gjak shkakton rritje të ventilimit dhe 
anasjelltas, çdo pakësim I C02 në gjak skakton ulje të ventilimit. 

Efektiviteti I frymëmarrjes varet nga disa kushte thelbësore: 

■ Lëvizja e mirë e kraharorit (toraksit); 

■ Rrugët e lira të frymëmarrjes; 

■ Elasticiteti I indit mushkëror; 

■ Shkëmbimi adekuat I gazrave përmes alveolave dhe enëve të gjakut që rretojnë 
ato; 

■ Mekanizmat rregullatorë efektivë; 

■ Rendimenti adekuat kardiak (I zemrës); 

■ Niveli i përshtatshëm i qelizave të kuqe të gjakut dhe hemoglobinës në gjak. 

“ unë kam shtyllë kurrizore me devijim të madh (rëndë), skoliozë, e cila pengon 
frymëmarrjen time”, thotë Johni. 

“ Kapaciteti I mushkërive të mia është I zvogëluar përgjysmë, sepse mushkëritë e mia 
janë të komprimuara. Fatmirësisht, rallë herë kam ftohje (rrufë). Kur ftohem, kam shumë 
probleme me pastrimin e bronkeve dhe për këtë gjë kam marrje të firymës (bllokim). Por 
zakonisht, jam në gjendje të vazhdoj me fu nk sionet normale edhe me këtë kapacitet të 
redukuar të mushkërive”. 

Pas dëmtimit të palcës kurrizore 

Për personat me dëmtim të palcës kurrizore, disfunksionet respiratore (dys=I vështirë, I 
keq) janë të shpeshta. Madje edhe sot, ato mbeten shkaku kryesor I vdekshmërisë. Pjesa 
më e madhe e personave me dëmtim të palcës kurrizore vuajnë nga komplikime 
puhnonare (të mushkërive) gjatë periudhës së qëndrimit të tyre në spital, pas aksidentit të 
tyre. Në kujdesin intenziv, hipoksemia (niveli I ulët I oksigjenit në gjak) dhe hiperkapnia 
(niveli I lartë I C02 në gjak) mund të ndodhin si rezultat I një grupi të faktorëve: arresti 
respirator (ndalimi I frymëmarrjes), hipoventilimi, edema pulmonare, embolia 
puhnonare, pakësimi I rendimentit kardiak, zvogëlimi I fuqisë së muskujve respiratorë. 

Komlikimet më të shpeshta janë: atelektaza, pneumonia, apnea (ndalimi I frymëmarrjes) 
dhe edema pulmonare. 

Dëmtimet e palcës kurrizore mbi nivelin T12, ndikojnë në komunikimin e impulseve 
nervore së paku te një grup I vogël I muskujve që ndihmojnë në procesin e frymëmarrjes, 
dukle shkaktuar paralizë të pjesshme ose të plotë të këtyre muskujve. Prandaj, e gjithë 
tetraplegjia përfshinë disa s hk allë të pasojave të përhershme respiratore, varësisht nga 
niveli I dëmtimit dhe madhësia (ashpërsia) e atij dëmtimi. 

Gjithashtu, nuk ekziston ndonjë pikë ku në fund të fundit arihet stabilizimi. Kur vëllimi 
respirator për një kohë më të gjatë mbahet nën vlerat e kapacitetit maksimal, kafazi I 
kraharorit humb elasticitetin e tij. Me kalimin e viteve, mushkëritë gjithashtu humbin 
elasticitetin e tyre. 

■ Nëse dëmtimi ndodhet mbi nivelin neurologjik T12, janë të atakuar muskujt 
abdominalë, e kjo atakon kollitjen dhe dhe respirimin e detyruar. Në mushkëri 
akumulohen sekrecione. Kjo mund t’I paraprijë obstruksionit bronkial, 
atelektazës dhe hipoksemisë. 

■ Mbi nivelin T7, atakohen muskujt ndërbrinjorë. Në këtë rast funksioni I kollitjes 
mund të jetë mjaft I atakuar dhe kapaciteti vital I mushkërive I reduktuar. 

■ Mbi C7, gjithashtu atakohen edhe muskujt akscesorë (ndihmës). Në rastin e 
dëmtimit të plotë të palcës kurrizore, mungon aftësia për tu kollitur dhe kapaciteti 
I mushkërive bie nën 40% e vlerave normale. 

■ Diafragma atakohet vetëm kur dëmtimi është në nivelin C5 ose mbi këtë nivel. 
Edhe pse diafragma ndodhet në pjesën e mëposhtme të traktit respirator, ajo është 
e inervuar nga nivel më I lartë I palcës kurrizore (niveli neurologjik C4, dhe ai 
plotësues C3 dhe C5). Kjo është shkaku pse muskujt ndërbrinjorë atakohen para 
se të atakohet diafragma. Me dëmtim të plotë të C1 dhe C2, varshmëria nga 
ventilatori është I plotë dhe I përhershëm: personi me dëmtim të palcës kurrizore, 
për të mundur të jetojë duhet të përdorë ventilator. Me dëmtim të plotë në C3, 
varshmëria nga ventilatori është pothuajse gjithmonë permanente. 


Mukusi 

Veshja (mukoza) e traktit respirator prodhon sekrecion të quajtur “mukus” funksioni I të 
cilit është të ruajë lagështirën si dhe kapjen e bakterieve dhe pluhurit. Sidoqoftë, mukusi I 
tepërt në traktin respirator, mund të mbyllë rrugët e frymëmarrjes ose mund t’I paraprijë 
infeksionit. Sasia e mukusit që akumulohet në bronke është rezultat I disa faktorëve: 

■ Sa shpesh personi ndryshon pozitën; 

■ Aftësia e personit për tu kollitur; 

■ Sa thellë mund të marrë frymë personi; 

■ Konsumimi I lëngjeve (nëse personi nuk pin sasi të mjaftueshme të lëngjeve, 
mukusi do të jetë më I trashë); 

■ Shkalla e lagështirës në ajër; 

■ Ndotësit e ambientit (cigaret, tymi, popullimi (përmbajtja) I ajrit, alergjenët nga 
tepihët etj). 

Disa ushtrime ditore mund t’ju ndihmojnë në parandalimin e obstruktimit: 

■ Mermi firymë sa më thellë që të mundeni dhe mbajeni atë. 

■ Ndryshoni pozitat; 

■ Ushtroni kollitjen, nëse është e mundur. 

Nëse jeni të mbushur plot e përplot, një banjë e nxehtë mund tju sigurojë pak lehtësim 
nëpërmjet të lagies së ajrit që ju thithni. Po në të njëjtin parim, është mirë të përdoret 
lagështues I brendshëm. 

Nëse ndodh obstruktimi, ekzistojnë disa teknika të cilat mund të përdoren, siç janë për 
shembull goditja e kafazit të kraharorit, vibracioni, të kolliturit e ndihmuar, thithja 
(aspirimi) duke përdorur mjet aspirues dhe drenazhi postural. Teknika e fundit bazohet në 
shtrirje, me mushkërinë e atakuar të ngritur pak më lart se pjesa tjetër e trupit. 
Konsultoheni me mjekun tuaj: ju duhet të mësoni teknikat e këtilla nga fiziotcrapeuti ose 
nga teknologu I respiracionit. 

Nëse gjendja juaj keqësohet ose fitoni temperaturë, konsultoni mjekun tuaj. Trajtimi me 
barëra është I nevojshëm për të trajtuar infeksione të caktuara respiratore siç është për 
shembull pneumonia. Simtomat e kësaj sëmundje përfshijnë: 

Lodhje; 

Dobësi; 

Drithërimë (rrëqethje); 

Shfaqja e papritur e temperaturës së lartë; 

Kollë të forte; 

Sekrecion I verdhë ose I gjelbërt; 

Frymëmarrje të vështirësuar; 

Frymëmarrje me zhurmë. 


Të lehtësuarit e frymëmarrjes 

Aftësia e tetraplegjikëve për të marrë firymë është mjaft e atakuar ; frymëmarrja bëhet më 
e lehtë kur trungu është I përkulur në kënd prej 30 shkallësh nga vertikalja. Humbja e 
kapacitetit mushkëror pjesërisht mund të kompenzohet me anë të mbajtjes së korsetit në 
pozitën e qëndrimit drejtë. Korseti ndihmon në mbajtjen drejtë të trupit, e cila ndihmon 
lëvizjen e diafragmës. 

Sylvio ka gjetur mënyrë tjetër për të përmirësuar kapacitetin dhe qëndrueshmërinë e 
mushkërive të tij: “ Unë përdori biçikletë të palëvizshme (statike). Kjo është një pajisje 
për ndërtimin e muskulaturës që lëviz me dorë. Që kur lillova “pedalimin” që zgjat 15 
min. në ditë, marr firymë shumë më mirë. Është magjike! Gjithashtu është përmirësuar 
mjaft edhe aftësia për tu kollitur”. 

Përdorimi I karrocës gjysmë të shtrirë ( të shtrirë) gjithashtu ka efekte mjaft të mira në 
respiracion: ndryshimi I pozitës mund të ndihmojë ventilimin,të zhvendosë sekretimet 
(tajitjet), dhe të ketë ndikim pozitiv në shtypjen e gjakut në rast të hipotensionit postural 
(ortostatik). 

Apnea gjatë gjumit 


Njerëzit që kanë apne gjatë gjumit, ndalojnë përkohësisht të marrin frymë gjatë gjumit të 
tyre. Ndërprerja e frymëmarrjes (apnea) mund të zgjasë deri në 3 min. dhe shpeshtësia e 
shfaqjes së saj mund të luhatet nga 60 deri në 700 herë gjatë 7 orëve të gjumit. Kjo I 
paraprinë oksigjenimit të varfër të gjakut dhe të indeve. Pasojat më të shpeshta që 
shfaqen gjatë ditës janë përgjumësia, kotja (dremitja) gjatë aktiviteteve, periudha me 
vëmendje (koncentrim) të reduktuar dhe humbja e durimit. 

“ Kisha nevojë për pesë filxhana kafe para orës 11 (para dite) dhe tre të tjera pas darkës 
për të qëndruar i zgjuar,”kujton Claude. Meghithëkëtë, ai vazhdonte të dremisë madje 
edhe gjatë aktiviteteve stimuluese. “ Partneri im veç më kishte tërhequr vërejtjen disa 
herë se unë do të ndaloja frymëmarrjen gjatë natës, kur unë përfundimisht lexova një 
artikull në gazetë për apnean gjatë gjumit. Ky zbulim më ndryshoi jetën.” Testimet në 
laboratorin e gjumit në spital konfirmuan se Claude vuan nga ky sindrom. Oksigjenimi I 
varfër I gjakut, zgjimi I shpeshtë si dhe kualiteti I dobët I gjumit si rrjedhim I kësaj, ishin 
përgjegjës për përgjumësinë e tij. Tani ai flen me një aparat i cili siguron frymëmarrje 
nonnale dhe si rezultat I kësaj, ai është I zgjuar (I kthjellët) gjatë tërë ditës. 

Apnea në gjumë nuk është veçori e personave me dëmtim të palcës kurrizore. Në të 
vërtetë, sipas disa studimeve, diku 6 % e popullatës janë të atakuar nga ky çrregullim, 
edhe atë në shkallë të ndryshme. Mirëpo kur kapaciteti I mushkërive është shumë I 
reduktuar, kjo mund të nënkuptojë që autonomia e bazuar në frymëmanjen gjatë ditës të 
mos jetë më e mjaftueshme gjatë gjumit. Në rastet kur dëmtimi është në C4 ose më lart, 
përdorimi I ventilatorit gjatë gjumit mund të jetë I domosdoshëm. 

Simptomet më të shpeshta gjatë gjumit janë: 

■ Gërhitje e zhurmshme dhe jo e regullt, e ndërprerë me pauza të cilat përfundojnë 
me inhalime urgjente (në rreth 90% të rasteve); 

■ Gjumë shumë i shqetësuar; 

■ Lëvizje abnormale pas periudhave të apnesë; 

■ Inkontinencë nokturne (gjatë natës) sidomos tek femijët. 

Ndërsa zgjoheni, efektet e mëvonshme të mundshme janë (sipas shpeshtësisë): 

■ Përgjumësi e madhe; 

■ Kotje; 

■ Kokëdhimbje gjatë zgjimit; 

■ Vështirësi në koncentrim, me rritje të tij pas gjysëm ore; 

■ Halucinacione (në rastet ekstreme). 

Shkaktari më I shpeshtë I këtij sindromi është ngushtimi I rrugëve ajrore (laring, faring, 
bronke). Kjo është e njohur si apne “obstruktive”. Konsumimi I alkoolit dhe sedativëve, 
si dhe dhe mbipesha, janë faktorë acarues. Apnea thuhet se është “qëndrore” kur impulsi 
nervor që aktivizon frymëmarrjen nuk lirohet nga truri. Apnea e “përzier (mikse)” e cila 
është kombinim I këtyre të dyjave, është mjaft e rallë. 

Trajtimi për apnenë gjatë gjumit mund të përfshijë: 

■ Humbje të peshës; 

■ Përdorimin e stimuluesve të frymëmarrjes; 

■ Përdorimin e medikamenteve për të ngritur tonusin muskular; 

■ Përdorimin e aparateve për mbajtjen e gjuhës në pozitën përpara me qëllim të 
pastrimit të fytit; 

■ Përdorimin e ventilatorëve C-PAB, Bi-PAB ose të tipit volumetrik. 

Në rastet e apnesë obstruktive, frymëmarrja ndihmohet nga përdorimi I një pajisjeje të 
quajtur ‘C-PAP’ (presionit të vazhdueshëm pozitiv në rrugët e frymëmarrjes). Injektimi I 
ajrit nëpërmjet maskës nazale fut ajrin në mushkëri dhe mban të hapura rrugët ajrore 
nëpërmjet presionit të vazhdueshëm, në mënyrë që frymëmarrja të mund të vazhdojë. 
Maska është e lidhur nëpërmjet një gypi me ventilatorin I cili ka madhësinë e një 
televizori të vogël portabël. Ventilatori zhvendos ajrin në drejtim të gypit. Presioni 
regullohet në pajtueshmëri me shkallën e obstruksionit në traktin respirator. 

Në rastin e apnesë qëndrore, përdoret ventilatori Bi-PAP ose tipi volumetrik. Këto kanë 
mekanizëm I cili ndryshon presionin midis inspirimit dhe ekspirimit. Presioni regullohet 
në pajtim me shpejtësinë e respiracionit të përdoruesit. 

Një numër spitalesh në Kanadë kanë laboratore për gjumë ku specialistët e mushkërive 
studjojnë çregullimet gjatë gjumit dhe trajtojnë pacientët. Për më shumë informacione 
pyete mjekun tënd. Shoqata e paraplegjikëve në Kanadë mund t’ju ndihmojë të gjeni 
burimet që ju nevojiten. 


Fjalorth 


Alveolet:qeska fundore që ndodhen në fimd të nëndarjes bronkiale ku shkëmbehen gazrat 
gjatë respiracionit (frymëmarrjes). 

Apnea: ndërprerje e frymëmarrjes me kohëzgjatje të ndryshme. 

Atelektaza: dëmtimi I indit mushkëror që karakterizohet me kollaps të alveolave dhe me 
vazodilatim (zgjërim) të kapilarëve. Kjo mund t’I paraprijë asfiksisë (mungesë 
frymëmarrjeje). Në kuptimin më të gjërë të fjalës: përjashtimin e alveolave nga procesi I 
frymëmarrjes. Në lojë mund të jenë shumë faktorë, psh.obstruksioni (bllokimi) I 
bronkeve. 

Bronket: dy degëzimet kryesore të rrugëve ajrore të cilat nisen nga trakea për në 
mushkëri. 

Kanula: gyp I vogël që përdoret për prezentimin e lëngut ose gazit brenda kavitetit ose 
kanalit të trupit (shih trakeotominë). 

Kapilarët: enët më të vogla të gjakut të cilat vadisin indet. 

Kardiovaskular: ka të bëjë me të dyja, edhe me zemrën edhe me enët e gjakut. 

Redimenti kardiak (vëllimi I gjakut në minutë): sasia e gjakut që rrjedh (derdhet, 
lirohet) brenda një minute nga çdonjëri prej dy ventrikujve (barkusheve) të zemrës. 

Deglutitio: akti I gëlltitjes (kapërdirjes). 

Disfunksion: funksionimi jononnal I një organi, pjese ose sistemi të organizmit. 

Edema: ënjtja s hk aktohet kur indet përmbajnë sasi më të madhe të lëngjeve seroze. 

Embolia: obstruksioni (bllokimi) I enës së gjakut nga drockë e gjakut, fluskë e ajrit ose 
ndonjë trup I huaj (embolusit) I cili nonnalisht nuk ndodhet në gjak. 

Ekspektorati: nxjenja e sekrecioneve nga trakti respirator. 

Hiperkapnia: nitja e sasisë së dioksidit të karbonit në gjak. 

Hipoksemia (ose hipoksia): zvogëlimi I sasisë së oksigjenit në gjak dhe dhe më pas i 
nivelit të oksigjenit në inde; I shkaktuar nga hipoventilimi dhe rendimenti I pakësuar 
kardiak. 

Hipoksia: shih hipokseminë. 

Intubimi: futja e gypit (tubit) në trake ose në laring për të siguruar lëvizjen e ajrit në 
mushkëri. 

Laringu: organ foljor I vendosur thellë në fundin e sipënn të trakesë. 

Kapaciteti mushkëror: vëllimi I ajrit I pranishëm në mushkëri I matur në kohë të 
caktuar (shih më poshtë “kapaciteti I përgjithshëm dhe ai vital”). 

Flebit: inflamacion I venave, e cila shpesh rezulton nga formimi I dromcave të gjakut në 
enët e gjakut (tromboflebit). 

Pneumonia: sëmundje infektive e mushkërive e karakterizuar nga inflamacioni akut; 
bronket mbushen me sekrecione, të cilat ndërveprojnë me shkëmbimin e gazrave dhe 
mund t’I paraprijnë infeksionit. 

Pneumotoraksi: akumulimi I ajrit ose gazit në kavitetin pleural (midis mushkërive dhe 
kafazit të kraharorit). Mund të jetë spontan ose rezultat I sëmundjes ose dëmtimit. 

Vëllimi rezidual (mbetës): vëllimi I ajrit që mbetet në mushkëri madje edhe pas 
ekspirimit më të fuqishëm që është I mundur. Ky vëllim është së paku 10% më I madh se 
sa nonna tek tetraplegjikët. 

Teknologu I respiracionit: profesionist shëndetsor I specializuar për problemet 
respiratore. 

Apnea gjatë gjumit: shih në faqe 17. 

Terapeutët për të folurit: profesionist shëndetësor I specializuar për problemet 
respiratore. 

Toraksi: pjesa e sipërme e trungut, poshtë e kufizuar me diafragmën (muskuli që e ndan 
atë nga barku), prapa nga shtylla kurrizore dhe para nga stemumi (dërrasa e kraharorit). 
Brendësia e tij përbëhet nga kaviteti torakal ku ndodhen zemra dhe mushkëritë. 

Tromboza: shih në faqen 9. 

Kapaciteti I përgjithshëm I mushkërive: vëllimi maksimal I ajrit deri ku mushkëritë 
mund të zgjerohen. Kapaciteti I përgjithshëm I mushkërive përfshin vëllimin rezidual 
(mbetës) të ajrit dhe kapacitetin vital. 

Trakea: rmgë ajrore e cila ndodhet midis laringut dhe bronkeve (të cilat ndodhen në 
mushkëri). 


Trakeostomi (“stoma”=”gojë”): operacion ky për të ngjitur trakenë në lëkurë. Kjo është 
trakeotomi me suturim (qepje) të hapjes së plagës për lëkure me qëllim të lehtësimit të 
futjes së tubit. 

Trakeotomia: hapje kimrgjike e trakesë pënnes lëkurës, në pjesën e përparme të fytit, 
për të lejuar futjen e tubit me qëllim të sigurimit të kalimit të ajrit në mushkëri. 

Vazodilatimi: rritja e diametrit të enëve të gjakut përmes relaksimit të muskulaturës së 
tyre. Antonimi: vazokonstriksion. 

Kapaciteti vital: vëllimi maksimal I ajrit që mund të nxirret nga mushkëritë gjatë 
ekspirimit (frymënxjerjes) të sforcuar, që pason pas frymëmarjes së sforcuar. Kjo matet 
me përdorimin e spirometrit. 

Vëllimi I gjakut në minutë: shih rendimentin kardiak (të zemrës). 

